ai4bharat/Pralekha huggingface dataset:
وزارات ثقافت
نائب صدر 9 اپریل 2022 کو وگیان بھون، نئی دہلی میں سنگیت ناٹک اکیڈمی ایوارڈز اور للت کلا اکیڈمی ایوارڈز پیش کریں گے
نائب صدر جمہوریہ جناب ایم وینکیا نائیڈو 9 اپریل 2022 کو صبح 11 بجے وگیان بھون، نئی دہلی میں منعقد ہونے والی ایک مشترکہ تقریب میں سال 2018 کے لیے 44 نامور فنکاروں  کو سنگیت ناٹک اکیڈمی فیلوشپ اور سنگیت ناٹک ایوارڈز اور سال 2021 کے لئے للت کلا اکیڈمی کے 3 فیلوز اور 20 نیشنل ایوارڈز پیش کریں گے۔
سنگیت ناٹک اکیڈمی نے پرفارمنگ آرٹس کے میدان میں نمایاں خدمات کے لئے سال 2018 میں چار فیلوز کا انتخاب کیا ہے ، جن میں جناب ذاکر حسین، جناب جتن گوسوامی، ڈاکٹر سونل مان سنگھ اور جناب تھرو ویدئی مارودور کپیا کلیان سندرم شامل ہیں۔ للت کلا اکیڈمی نے تین نمایاں فنکاروں کو باوقار فیلو شپ س نوازا ہے جن میں جناب ہمت شاہ، جناب جیوتی بھٹ اور جناب شیام شرما شامل ہیں۔
سنگیت ناٹک اکیڈمی ایوارڈز  ایسے نیشنل اعزاز ات ہیں جن سے جمہوریہ ہند کے ذریعے فنکاروں کے ساتھ ساتھ پرفارمنگ آرٹس کے اساتذہ اور اور اسکالرز کو بھی نوازا جاتا ہے۔ ایوارڈ پانے والوں کا انتخاب اکیڈمی کی جنرل کونسل کرتی ہے جو ممتاز موسیقاروں، رقاصوں، تھیٹر کے آرٹسٹوں اور ان شعبوں کے اسکالرز اور حکومت ہند، ریاستی حکومت اور مرکز کے زیر انتظام علاقوں کی حکومتوں کے نامزدگان پر مشتمل ہوتی ہے۔
للت کلا اکیڈمی کے ذریعہ نیشنل ایکزیبیشن آف آرٹ کا سالانہ اہتمام کیا جاتا ہے کیونکہ یہ بہت ہی باوقار تقریب ہے، جس میں اعزازات سے نوازے جانے والے فنکاروں کے شاندار اور مسحور کن رقص کا مظاہرہ کیاجاتا ہے۔ اس سال منعقد کی جانے والی 62 ویں نیشنل ایکزیبیشن ملک گیر سطح پر ممتاز فنکاروں کے فن کے مظاہرے کےلئے ایک پلیٹ فارم ہے۔
باسٹھویں نیشنل ایکزی بیشن آف آرٹ کا افتتاح وزیر ثقافت جناب جی کشن ریڈی 9 اپریل 2022 کو نئی دہلی میں للت کلا اکیڈمی کی گیلری میں کریں گے۔ اس موقع پر ثقافت کی وزیر مملکت محترمہ میناکشی لیکھی موجود رہیں گی۔
ایوارڈ کی تقریب کے بعد، سنگیت ناٹک اکیڈمی نے 9 سے 19 اپریل 2022 تک کمانی آڈیٹوریم اور میگھ دوت کمپلیکس، رابندرا بھون، نئی دہلی میں پرفارمنگ آرٹس کے فیسٹول کا ایک پروگرام تیار کیا ہے۔ وزیر ثقافت جناب جی کشن ریڈیاور ثقات کی وزیر مملکت محترمہ میناکشی لیکھی 9 اپریل 2022 کو کمانی آڈیٹوریم، نئی دہلی میں فیسٹول کا افتتاح کریں گے۔
اکیڈمی ایوارڈ یافتگان کے فن کےمظاہروں کے ساتھ پرفارمنگ آرٹس کا فیسٹول گیارہ دنوں تک جاری رہے گا جس میں ملک بھر شاندار اور مسحور کن فنون کا مظاہرہ ناظرین کے سامنے کیا جائے گا۔ ان میں موسیقی، رقص، ڈرامہ،، لوک اور قبائلی اور متعلقہ آرٹس اور اور کٹھ پتلیوں وغیرہ کا مظاہرہ شامل ہے۔
صحت اور خاندانی بہبود کی وزارت
بھارت میں کووڈ-19ٹیکہ کاری کی مجموعی تعداد 135.25 کروڑ سے زیادہ ہوگئی
گزشتہ 24 گھنٹوں کے دوران تقریباً 60 لاکھ سے زیادہ ٹیکے لگائے گئے
شفایابی کی شرح فی الحال 98.38 فیصد ہے،جو مارچ 2020 سے سب سے زیادہ ہے
گزشتہ 24 گھنٹوں کے دوران 7,974 نئے معاملات سامنے آئے
بھارت میں سردست زیر علاج مریضوں کی تعداد 87.245ہے
جانچ کے بعد متاثر پائے جانے والے افراد کی ہفتہ وار شرح 0.64) فیصد) ہے جو گزشتہ 32 دنوں میں 1 فیصد سے کم ہے
آج صبح سات بجے تک موصول ہونے والی عبوری رپورٹ کے مطابق گزشتہ 24 گھنٹوں کے دوران 60,12,425افراد کو کووڈسے بچاؤ کے ٹیکے لگائے گئے۔ اس کے ساتھ ہی بھارت میں کووڈ-19 سے بچاؤ کی ٹیکے کاری کی مجموعی تعداد 135.25 کروڑ  کو پار گئی۔ یہ ٹیکہ کاری 1,41,93,269سیشنوں میں انجام دی گئی۔
آج صبح سات بجے تک موصول ہونے والی عبوری رپورٹ کے مطابق ٹیکہ کاری کی مجموعی تعداد کی تفصیل درج ذیل ہے۔
|
|
طبی کارکنان
|
|
پہلی خوراک
|
|
1,03,85,879
|
|
دوسری خوراک
|
|
96,22,223
|
|
صف اول کے کارکنان
|
|
پہلی خوراک
|
|
1,83,83,509
|
|
دوسری خوراک
|
|
1,67,28,606
|
|
18سے44 سال کی عمر کے افراد
|
|
پہلی خوراک
|
|
48,26,38,011
|
|
دوسری خوراک
|
|
28,10,00,320
|
|
45سے59سال کی عمر کے افراد
|
|
پہلی خوراک
|
|
19,05,84,073
|
|
دوسری خوراک
|
|
13,64,93,497
|
|
60 سال سے زیادہ عمر کے افراد
|
|
پہلی خوراک
|
|
11,91,14,676
|
|
دوسری خوراک
|
|
8,75,86,192
|
|
میزان
|
|
1,35,25,36,986
گزشتہ 24 گھنٹو ں کے دوران 7,948 مریض شفایاب ہوئے ہیں۔ جس کے ساتھ ہی شفایاب ہونے والے مریضوں کی مجموعی تعداد بڑھ کر  3,41,54,879 ہوگئی ہے۔
نتیجہ کے طور پر بھارت میں شفایابی کی شرح اس وقت 98.38 فیصد ہے جو مارچ 2020 سے سب سے زیادہ ہے۔
مرکز / ریاستوں اورمرکز کے زیر انتظام علاقوں کی پائیدار اور مشترکہ کوششوں کی بنا پر یومیہ نئے معاملات 15,000 ہزار سے نیچے رہنے کا رجحان پایا جاتا ہے اور یہ رجحان مسلسل 49دنوں سے برقرار ہے۔
گزشتہ 24 گھنٹوں کے دوران 7,974نئے معاملات سامنے آئےہیں ۔
بھارت میں اس وقت زیر علاج مریضوں کی تعداد 87,245 ہے ۔ فی الحال مریضوں کی مجموعی تعدادملک میں زیر علاج معاملوں کا محض 0.25 فیصد ہے۔ جو مارچ 2020 سے اب تک کی سب سے کم شرح ہے۔
جانچ کی صلاحیت میں ملک بھر میں برابر اضافہ کیا جارہا ہے۔ گزشتہ 24 گھنٹوں کے دوران مجموعی طور پر 12,16,011 ٹیسٹ کئے گئے۔ بھارت میں اب تک مجموعی طور پر 66.02 کروڑ سے زیادہ  ٹیسٹ منعقد کئےگئے ہیں۔
اب جبکہ ملک بھر میں ٹیسٹنگ کی تعداد میں برابر اضافہ کیا جارہا ہے،زیر علاج مریضوں کی ہفتہ وار شرح 0.64فیصد پر قائم ہے جو کہ اس وقت گزشتہ 32دنوں سے 1 فی صد سے نیچے رہی ہے۔ زیر علاج مریضوں کی یومیہ تعداد کی فی الحال شرح 0.57 فیصد درج کی گئی جو گزشتہ 73دنوں میں2 فیصد سے نیچے اور 108دنوں میں 3فیصد سے نیچے رہی ۔
نوجوانوں کے امور اور کھیل کود کی وزارت
گجرات کی طرف سے قومی کھیلوں کی میزبانی، اولمپک عزائم کی طرف پہلا قدم ہے: گیت سیٹھی
کیو اسپورٹس لیجنڈ اور گجرات کی، درحقیقت ہندوستان کی، کھیلوں کی بلند پایہ شخصیات میں سے ایک، گیت سیٹھی کا ماننا ہے کہ قومی کھیلوں کی میزبانی ریاست کے مستقبل قریب میں اولمپک گیمز کی میزبانی کے عظیم منصوبے کا پہلا قدم ہے۔
سابق عالمی بلیئرڈ چمپئن نے ریاست گجرات اور مرکزی حکومت کی ملک میں کھیلوں کی ثقافت کو پروان چڑھانے کے لیے ان کے فعال نقطہ نظر اور کھلاڑیوں کو، جو تعاون فراہم کیا جا رہا ہے اس کی تعریف کی۔
جناب سیٹھی نے کہا کہ "قومی کھیلوں کی میزبانی اس بات کو یقینی بنائے گی کہ کھیلوں کے بنیادی ڈھانچے میں اضافہ ہو اور یہ ریاست کے لیے بہت اچھی بات ہے۔ یہ اولمپکس کے لیے بولی لگانے کی تیاری کا ایک بہترین طریقہ ہو گا’’۔ انہوں نے مزید کہا کہ ریاست میں آنے والے کھلاڑی معیاری انفراسٹرکچر سے مستفید ہوں گے۔
انہوں نے مزید کہا کہ"قومی کھیلوں کے بعد، ہمیں آگے جانا ہے اور عالمی سطح کی طرف دیکھنا ہے اور اولمپکس کے لیے بولی لگانا ہمارامقصد ہے۔ یہی مکمل مقصد ہے’’۔
61 سالہ، جو اولمپک گولڈ کویسٹ کے ذریعے ہندوستان کے کچھ اشرافیہ ایتھلیٹس کے کیریئر کی تشکیل میں اہم کردار ادا کر رہے ہیں، نے کہا کہ اسپورٹس اتھارٹی آف انڈیا اور پبلک سیکٹر یونٹس ہندوستان کے ایلیٹ ایتھلیٹس کی تقریباً تمام ضروریات کی فنڈنگ کر رہے ہیں۔
"ہم اس سوچ میں بہت مثبت تبدیلی دیکھ رہے ہیں کہ ہم عالمی معیار کے کھلاڑی بنانا چاہتے ہیں اور اسی وجہ سے ہم کھیلوں میں حال ہی میں بہت اچھا کام کر رہے ہیں’’۔
جناب سیٹھی نے کہا کہ "میں واقعی اس انداز اور ارادے سے متاثر ہوں ،جس کے ساتھ ریاست اور مرکزی حکومت کھیلوں کے ایجنڈے کو آگے بڑھا رہی ہے۔"
یہ پوچھے جانے پر کہ وہ کھیلوں کے لیے گجرات کے دستے کو کیا پیغام دیں گے، جناب سیٹھی نے کہا کہ یہ آپ کا گھریلو میدان ہے۔ آپ کو گھر کا سپورٹ ملے گا۔ لہذا، اچھی طرح سے توجہ مرکوز کریں، سخت محنت کریں اور سونےکے تمغے کے حصول کو اپنا مقصد بنائیں۔"
۔۔۔۔۔۔۔۔۔۔۔۔۔۔۔۔۔۔۔۔۔۔۔۔


U-10315
(Visitor Counter : 60
بندرگاہوں، جہاز رانی اور آبی راستوں کی وزارت
بڑی بندرگاہو ں نے اپریل تانومبر2018کے دوران ، اپریل تانومبر ،2017کے مقابلے میں 4.83فیصد کی
مثبت نمودرج کی ہے
نئی دہلی ،11دسمبر : ہندوستان میں بڑی بندرگاہوں نے اپریل تانومبر ،2018کے دوران 4.83فیصد کی نموریکارڈ کی ہے، اس کے ساتھ ہی 461.21ملین کارگوکانقل وحمل کیاہے جب کہ گذشتہ برس کی مماثل مدت کے دوران 439.96ملین ٹن کارگوکانقل وحمل کیاگیاتھا۔
اپریل تانومبر ،2018کی مدت کے لئے ،9بندرگاہوں یعنی کولکاتہ پارادیپ ، وشاکھاپتنم ، کماراجار، چنئی ، کوچین ، نیومنگلور، جے این پی ٹی اوردین دیال نے نقل وحمل میں مثبت نمودرج کی ہے ۔
بڑی بندرگاہوں پرانجام دیاگیاکارگونقل وحمل
اعلی ترین شرح نموکماراجاربندرگاہ پردرج کی گئی  اس کے بعد کوچین  پارادیپ ، کولکاتہ  اور دین دیال  کماراجاربندرگاہ شرح نمو بیشترکنٹینرنقل وحمل میں اضافے  کی بنیاد پررونماہوئی ،دیگررقیق اشیأ  ، تھرمل اینڈ اسٹیم کوئل  ۔
اپریل تانومبر 2018کی مدت کے دوران دین دیال بندرگاہ نے سب سے زیادہ ٹریفک کی مقدار یعنی 77.33ملین ٹن  اس کے بعد پارادیپ نے 71.30ملین ٹن ،جے این پی ٹی 46.40ملین ٹن  ، وشاکھاپٹنم نے 43.03ملین ٹن  اور ممبئی نے 4.32ملین ٹن  نقل وحمل انجام دیا۔ ان سب بندرگاہوں نے مل کر تقریبا60.36فیصد بڑی بندرگاہوں والانقل وحمل انجام دیا۔
پی اوایل کی اشیأ کے لحاظ سے فیصد حصص سب سے زیادہ یعنی 33.40فیصد رہی ہے بعد ازاں کنٹینر ، تھرمل اینڈاسٹیم کوئل  دیگرمتفرق کارگو کوکنگ اوردیگر کوئلہ  خام لوہااورڈلے  ، دیگررقیق اشیا تیار کیمیاوی کھاد کیمیاوی کھاد خام مواد  کانمبرآتاہے۔
کامرس اور صنعت کی وزارتہ
چار ریاستوں میں جیم سمواد شروع کیا گیا
پورٹل میں بہتری لانے کیلئے صارفین کی آواز کی پہل کی گئی
نئی دہلی۔24؍دسمبر۔ملک کے متعلقہ فریقوں تک رسائی حاصل کرنے کیلئے آؤٹ ریچ کا ایک قومی پروگرام جیم سمواد ، 17دسمبر 2019 کو شروع کیا گیا ۔
آؤٹ ریچ پروگرام 19 دسمبر 2019 کو شروع کیا گیا تھا ، شروعات کے ہفتے میں کرناٹک ، اتراکھنڈ ، ہماچل پردیش اور آندھرا پردیش ریاستوں کو شامل کیا گیا تھا۔ آؤٹ ریچ پروگرام 17فروری 2020 تک جاری رہے گا اور اس میں سبھی ریاستوں اور مرکز کے زیر انتظام علاقوں کو شامل کیا جائیگا۔
سی ای او سمیت جیم کے سینئر افسران ان پروگراموں کو چلا رہے ہیں ۔ وہ اس پروگرام میں شرکت کرنے والے خریداروں اور خروخت کاروں سے بھی بات چیت کررہے ہیں۔ لاجسٹکس سمیت آؤٹ ریچ پروگراموں کے لئے بندوبست متعلقہ ریاستی سرکاروں نے کیا ہے جس کا مقصد سبھی متعلقہ فریقوں تک پہنچنا اور اُن کے جیم پورٹل کے استعمال کے بارے میں ان کے تجربات حاصل کرنا ہے۔ اس آؤٹ ریچ پروگرام کے ذریعے جیم کو امید ہے کہ وہ پورٹل کی نئی خاصیتوں اور کارکردگی کے بارے میں اصل صارفین کو بیدار کیاجاسکے گا اور ان سے ان کی رائے حاصل کی جاسکے گی جو جیم کے ’’صارف کی آواز‘‘ کی پہل کے بارے میں پہلا قدم ہے۔
سرکاری محکموں ، تنظیموں اور سرکاری شعبے کے صنعتی گھرانے  اپنی خریداری کی ضرورتوں کیلئے جیم کااستعمال کررہے ہیں۔ ریاستوں کے فروخت کار بھی اس پورٹل کو استعمال کرکے سرکاری خریداری کی قومی مارکٹ تک رسائی حاصل کرکے فائدہ حاصل کررہے ہیں۔ جیم سمواد کے ذریعے مارکٹ پلیس صارفین سے ان کی رائے حاصل کرنا چاہتی ہے جسے نظام میں بہتری اور اسے جدید بنانےکیلئے استعمال کیا جائیگا۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-5996
(Visitor Counter : 45
ماحولیات، جنگلات اور موسمیاتی تبدیلی کی وزارت
ہندوستان کی فطری راجدھانی پر موضوعاتی اجلاس : نوعیت اور پالیسی پیچیدگیاں
ہندوستان میں ٹیب فار ایگریکلچر اینڈ فوڈ رپورٹ نائٹروجن -جوائننگ اپ فار اے کلینر انوائرنمنٹ سیلنگ امپیکٹ انویسٹمنٹ کا آغاز
نئیدہلی،05جون ۔ ماحولیات ، جنگلات اور تبدیلی ماحولیات کے امور کے مرکزی وزیر ڈاکٹر ہرش وردھن نے کہا ہے کہ ہندوستان کے لئے ،
’’عالمی یوم ماحولیات 2018 ‘‘ محض ایک علامتی تقریب نہیں ہے بلکہ ایک مشن کی حیثیت رکھتی ہے ۔وزیر موصوف نے لوگوں کو اپنی سبز سماجی ذمہ داری ادا کرنے کی دعوت دیتے ہوئے ان سے زور دے کر کہا کہ رو زمرہ کی زندگی میں سبز بہتر کام روزانہ کئے جانے چاہئیں ۔انہو ں نے بتایا کہ ایسے سات سو سبز بہتر کام  دستیاب ہیں اور لوگوں کو چاہئے کہ بغیر کسی قسم کی فاضل کوشش کے ایسے چھوٹے موٹے مثبت اقدام کرنے چاہئیں جن سے ماحولیات کا بچاؤ ہوسکے۔
اس موقع پر حاضرین سے خطاب کرتے ہوئے اقوام متحدہ کے ایگزیکٹو ڈائریکٹر جناب ایرک سولہیم نے کہا کہ پلاسٹک ایک بڑا ماحولیاتی اور صحت کا مسئلہ ہے ۔ انہوں نے کہا کہ پلاسٹک کی آلودگی کا کام کرنے والے افراد کو پلاسٹک کے استعمال سے متعلق خصوصی حفاظتی اقدامات کرنے چاہئیں ۔
ماحولیات ،جنگلات اورتبدیلی ماحولیات کی وزارت کے سکریٹری جناب سی کے مشرا نے تقریب میں موجود سرکردہ شخصیات کا خیر مقدم کیا ۔ انہوں نے اپنے خطبہ استقبالیہ میں کہا کہ اس تقریب کے دوران عظیم نظریات پیش کئے گئے ہیں اور ان نظریات کو بہتر طریقے سے یکجا کیا جانا چاہئے۔ انہوں نے کہا کہ پائیدار ترقی کے نشانے  جو پیرس معاہدے  میں شامل ہیں ان میں دو ایسے اہم معاہدے شامل ہیں جنہیں 2015 میں روبہ عمل لایا گیا ہے ۔انہوں نے کہا کہ ہندوستان پیرس معاہدے اور ایس ڈی جی کی شرائط کی تعمیل کے لئے ہر ممکن اقدامات کررہا ہے ۔
وزات مالیات کے محکمہ معاشی امور کے سکریٹری جناب سبھاش گرگ نے اس موقع پر اپنے کلیدی خطبے میں مجموعی گھریلو شرح نمو کے حساب کتاب اور جنگلات اور قدرتی وسائل وغیرہ کے لئے ایک موثر طریقے سے نئی ٹکنالوجی ایجاد کئے جانے کی ضرورت ہے ۔
تقریب کے آخر میں سسٹیبل انڈیا فائننس فیسلٹی کے چیئر پرسن جناب ستیہ ایس ترپاٹھی نے کلمات تشکر پیش کئے ۔دوسری طرف عالمی یوم ماحولیات 2018  کی پانچ روزہ تقریبات کے آغام کے موقع پر دلی کے وگیان بھون میں ، ’’ ہندوستان کی فطری راجدھانی : نوعیت اور پالیسی پیچیدگیاں / فوڈ رپورٹ اورایگریکلچر / صاف ستھر ی فضا کے لئے نائٹروجن / ہندوستان میں سرمایہ کاری پرمحدود اثرات ‘‘ کے لئے ٹیب کے آغاز کے موضوع پر ایک موضوعاتی علمی کانفرنس کا اہتمام کیا گیا ہے ۔اس اجلاس کا اہتمام ماحولیات ، جنگلات اورتبدیلی ماحولیات کی وزارت  کی جانب سے اقوام متحدہ کے شعبہ ماحولیات کے اشتراک سے کیا گیا تھا ۔
چار ابتدائی اجلاس :
’’ہندوستان کی فطری راجدھانی : نوعیت اور پالیسی پیچیدگیاں ‘‘ کے موضوع پر اس کانفرنس کے پہلے اجلاس کا اہتمام کیا گیا ۔اس ابتدائی اجلاس میں ہندوستان کی فطری راجدھانی کی نوعیت پر کئے جانے والے مطالعے کے نتائج پر غوروخوض کیا گیا ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-2929
(Visitor Counter : 35
وزارت خزانہ
بنیادی ڈھانچہ سرمایہ کاری
نئی دہلی، 8 جولائی / خزانہ اور کمپنی امور کے وزیر مملکت جناب انوراگ سنگھ ٹھاکر نے آج لوک سبھا میں ایک تحریری جواب میں بتایا ہے کہ بھارت بنیادی ڈھانچے پر سالانہ بنیادوں پر ایک کھرب سے زیادہ خرچ کرتا رہا ہے ۔ مثال کے طور پر 19-2018 ء میں بنیادی ڈھانچے پر سرکاری مصارف بجٹی تخمینے کے مطابق 5.97 کھرب روپئے کے بقدر تھے ۔ عبوری بجٹ 20-2019 ء کے مطابق بھارت آئندہ پانچ برسوں میں 5 کھرب ڈالر کی معیشت بننے کے راستے پر گامزن ہے اور آئندہ 8 برسوں میں 10 کھرب ڈالر کی معیشت بننے کا خواہشمند ہے ۔ بنیادی ڈھانچے میں سرمایہ کاری کے لئے ضرورت اس بات کی ہوتی ہے کہ مذکورہ نشانوں کے حصول کے لئے دیگر ضروری امور بھی پایۂ تکمیل تک پہنچیں ۔
حکومت نے معیشت میں بنیادی ڈھانچہ سرمایہ کاری کو فروغ دینے کے لئے متعدد اقدامات کئے ہیں ۔ ان میں بھارت مالا پری یوجنا ، ساگر مالا پروگرام ، اڑے دیش کا عام ناگرِک  – علاقائی کنکٹی ویٹی اسکیم ، اجوول ڈسکوم ایشورنس یوجنا  وغیرہ شامل ہیں ۔
حکومت نے بنیادی ڈھانچہ ڈیٹ فنڈ ، بنیادی ڈھانچہ سرمایہ کاری ٹرسٹ ، زمین جائیداد سرمایہ کاری ٹرسٹ جیسے اختراعی اقدامات بھی کئے ہیں ۔ سرکاری نجی شراکت داری اور قومی سرمایہ کاری اور بنیادی ڈھانچہ فنڈ  وغیرہ بھی اسی زمرے میں آتے ہیں ۔
۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No.2925
(Visitor Counter : 45
کانکنی کی وزارت
کانکنی سکریٹری جناب وویک بھاردواج نے ایچ سی ایل ہیڈکوارٹر دفتر کی طرف سے ایچ سی ایل کی خصوصی مہم دوئم کے اقدامات کی ستائش کی
حکومت کی کانوں کی وزارت میں سکریٹری جناب وویک بھاردواج کا سبھی ڈائریکٹروں ،سی وی او اور سینئر اہلکاروں کے ساتھ ساتھ ایچ سی ایل ،سی ایم ڈی جناب ارون کمار شکلا کی جانب سے آج کولکاتہ میں ایچ سی ایل کارپوریٹ دفتر کے ان کے دورہ پرپرتپاک خیر مقدم کیاگیا۔
کانکنی کی وزارت میں آئی اے ایس سکریٹری جناب وویک بھاردواج کا ایچ سی ایل کے سی ایم ڈی جناب ارون کمار شکلا کے ذریعہ استقبال کیا گیا۔
ایک تفصیلی پریزنٹیشن میں کانکنی سکریٹری کو کمپنی کی مجموعی سرگرمیوں کے ساتھ ساتھ اس کے جاری منصوبوں سے بھی واقف کرایا گیا ۔ میٹنگ کے دوران،جناب وویک بھاردواج نے ایچ سی ایل کے سینئر ایگزیکٹوز کے ساتھ طویل بات چیت کی اور سبھی پر زور دیا کہ وہ پیداوار کو بڑھانے پر توجہ مرکوز کریں۔
جائزہ میٹنگ کے بعد، جناب وویک بھاردواج نے ایچ سی ایل کارپوریٹ دفتر، تمرا بھون کےبیسمنٹ کا دورہ کیااور وہاں جاری صفائی ستھرائی سے متعلق مہم کوڑے کچرے کو ٹھکانے لگانے اور پرانی فائلوں کو نکالنے کا جائزہ لیا۔ انہوں نے خصوصی مہم دوئم کے تعلق سےایچ سی ایل کی ہمہ جہت کوششوں کی ستائش کی ۔اس موقع پر جناب بھاردواج کے ہمراہ کانوں کی وزارت کے جوائنٹ سکریٹری جناب اوپیندر سی جوشی بھی موجود تھے۔
کانکنی کی وزارت میں آئی اے ایس سکریٹری جناب وویک بھاردواج، خصوصی مہم دوئم کے تحت اقدامات کا جائزہ لیتے ہوئے۔
کئی دہائیوں سے جمع شدہ کوڑے کچرے کو ٹھکانے لگانے کی کوششوں کی تعریف کرتے ہوئے کانکنی کے سکریٹری نے کہا کہ اس سے نہ صرف آمدنی حاصل ہوگی بلکہ کام کی جگہ بھی صاف ستھری ہوگیا ، ماحول بہتر ہوگا اور سب کو تحریک حاصل ہوگی ۔جیسا کہ کہا جاتا ہے صفائی ستھرائی ایمان کا جزو ہے ۔
ایچ سی ایل کارپوریٹ دفتر کے خصوصی مہم دوئم پہل کے حصے کے طور پر، تقریباً 7.5 ٹن دھات سے متعلق کچرے کو ٹھکانے لگائے جانے کا عمل جاری ہے ۔اس سے پہلے کولکاتہ میں واقع ایچ سی ایل کارپوریٹ دفتر نے 2248 پرانی فائلوں کو بڑے ہی احتیاط کے ساتھ نکالا تھا اور ان میں سے 16220 کو محفوظ کیا تھا۔ جولائی 2022 میں دفتر نے تقریباً 4.6 ٹن وزنی کاغذات اور پلاسٹک کچرا کو ٹھکانے لگایا ۔
کانکنی کی وزارت سے انتظامی ، پالیسی اور مالی معاملات میں ہر ممکن مددوتعاون، کا عہد کرتے ہوئےجناب وویک بھاردواج نے کمپنی کے شاندار مستقبل کی تعمیر کے لیے ایچ سی ایل کے عملے کو اپنے بہترین پہل قدمیوں کو آگے بڑھانے کی ترغیب دی۔
وزارت خزانہ
اٹل پنشن یوجنا میں مالی سال 22۔2021 میں اب تک 65 لاکھ سے زیادہ اندراج کئے گئے
سال 2015 میں اٹل پیشن یوجنا شروع کئے جانے سے اب تک 3.68 کروڑ اندراج کئے گئے
اٹل پنشن یوجنا  کے شروع کئے جانے سے لے کر اب تک ساڑھے چھ سال سے زیادہ مدت میں 3.68 کروڑ اندراجات کئے گئے ہیں ۔ اس مالی سال میں اس اسکیم کی کارکردگی اچھی رہی ہے کیونکہ 65 لاکھ سے زیادہ سبسکرائبرس نے اندراج کرایا ہے۔ یہ تعداد اسکیم کے شروع ہونے سے لے کر اب تک اسی مدت کے اندراج میں دوران سب سے زیادہ ہے۔ اندراج کی تعداد کے علاوہ مرد اور خواتین سبسکرائبر کا 56:44 کے تناسب میں بھی بہتری آئی ہے اور اس کے تحت زیر انتظام اثاثے تقریباً 20 ہزار کروڑ روپے کے ہیں ۔
حکومت ہند کی اہم سماجی تحفظ کی اسکیم اے پی وائی وزیر اعظم جناب نریندر مودی نے 9 مئی 2015 کو لانچ کی تھی جس کا مقصد خصوصی طور پر غیر منظم شعبے شہریوں کو معمر ہونے پر آمدنی کا تحفظ فراہم کرانا تھا۔
اٹل پنشن یوجنا کا انتظام چلانے والی پنشن فنڈ ریگولیٹری اینڈ ڈیولپمنٹ اتھارٹی  کے چیئرمین جناب سپرتیم بندیوپادھیائے نے کہا ’’معاشرے کے کمزور ترین طبقات کو پنشن کے کوریج کے تحت لانے کا کارنامہ سرکاری اور پرائیویٹ بینکوں، علاقائی دیہی بینکوں، پیمنٹ بینکوں، اسمال فائننس بینکوں، کوآپریٹو بینکوں، محکمہ ڈاک کے انتھک کوششوں اور ریاستی سطح کے بینکروں کمیٹیوں کے تعاون سے ہی ممکن ہوپایا ہے‘‘۔
پی ایف آر ڈی اے کے چیئرمین نے کہا ’’اس رواں مالی سال کے دوران ایک کروڑ اندراج کا مقصد حاصل کرنے کے علاوہ ، ہمیں ملک میں پنشن سیچوریشن کا مقصد بھی پورا کرنا ہے اور اسے حاصل کرنے کے لیے ہم فعال طریقے سے مسلسل کام کررہے ہیں‘‘۔
اے پی وائی کا سبسکرپشن 18 سے 40 سال تک کی عمر کا کوئی بھی ایسا ہندوستانی شہری حاصل کرسکتا ہے جس کے پاس ایک بینک کھاتہ ہو اور یہ اسکیم تین مخصوص فائدوں کی وجہ سے منفرد ہے۔ پہلا یہ کہ اس اسکیم کے تحت 60 سال کی عمر کا ہونے پر کم از کم 1000 روپے سے 5000 روپے تک کی پنشن کی گارنٹی دی جاتی ہے، دوسرے پنشن کی رقم سبسکرائبر کے انتقال کی صورت میں شریک حیات کو عمر بھر دیئے جانے کی گارنٹی ہے اور آخر میں، سبسکرائبر اور شریک حیات دونوں کے انتقال کی صورت میں پنشن کی پوری رقم نامزد شخص کو ادا کردی جاتی ہے۔
۔۔۔۔۔۔۔۔۔۔۔
ش ح۔ا گ ۔ن ا۔
U-123
(Visitor Counter : 136
وزارتِ تعلیم
فروغ انسانی وسائل کی و زارت نے کورونا وائرس کے پیش نظر تمام امتحانات 31 مارچ تک ملتوی کرنے کے لئے ہدایات جاری کیں
مذکورہ وزارت تعلیمی سال کی بر قراری کے ساتھ طلباء کے تحفظ کو یقینی بنانے کے لئے تمام اقدامات کر رہی ہے
طلباء، اساتذہ اور والدین سے اس سلسلے میں نہ گھبرانے کی اپیل: رمیش پوکھریال ’نشانک‘
نئی دلّی، 18 مارچ / فروغ انسانی وسائل کی وزارت نے یونیورسٹی گرانٹس کمیشن، اے آئی سی ٹی ای، این ٹی اے، این آئی او ایس، سی بی ایس ای، این سی ٹی ای اور وزارت کے تحت تمام خود مختار تنظیموں سے کورونا وائرس کے باعث احتیاطی اقدامات کے پیش نظر تمام امتحانات 31 مارچ، 2020 تک کے لئے ملتوی کرنے کی ہدایات جاری کی ہیں۔ یہ اقدامات مختلف امتحانات دے رہے طلباء، ان کے اساتذہ اور والدین کے تحفظ کو یقینی بنانے کے لئے کئے گئے ہیں۔
لہٰذا فروغ انسانی وسائل کی وزارت کے تحت تمام تعلیمی اداروں اور امتحانات بورڈوں کے ذریعہ یہ احتیاطی اقدامات اٹھائے جائیں گے:
1 ہونے والے تمام امتحانات 31 مارچ، 2020 کے بعد منعقد کرائے جا سکتے ہیں، ان میں یونیورسٹی امتحانات کے ساتھ سی بی ایس ای، این آئی او ایس کے امتحانات شامل ہیں۔
2 تمام تشخیصی کام کی تاریخیں 31 مارچ، 2020 کے بعد طے کی جا سکتی ہیں، اس میں یونیورسٹی امتحانات کے ساتھ سی بی ایس ای، این آئی او ایس کا تشخیصی کام بھی شامل ہے۔
3 چونکہ جے ای ای مین کے لئے امتحان دینے والوں کو مختلف شہروں کا سفر درکار ہوتا ہے اور سی بی ایس ای اور دیگر بورڈ امتحانات کی از سر نو تاریخوں کا ٹکراؤ ہو سکتا ہے، لہٰذا جے ای ای مین کا اعلان 31 مارچ کو صورت حال کا جائزہ لینے کے بعد کیا جائے گا۔
تمام تعلیمی اداروں اور امتحان بورڈوں سے طلباء، اساتذہ سے الیکٹرانک ذرائع سے با قاعدہ رابطہ بنائے رکھنے کی درخواست کی گئی ہے اور انہیں مکمل طور پر با خبر رکھنے کے لئے گیا ہے تاکہ طلباء، اساتذہ اور والدین کے درمیان فکر مندی اور اضطراب کی کیفیت پیدا نہ ہو۔
تمام تعلیمی اداروں سے ہیلپ لائن نمبر / ای۔ میل نوٹی فائی کرنے کی بھی درخواست کی گئی ہے تاکہ طلباء اپنے سوالات کے جوابات پا سکیں۔
۔۔۔۔۔
طلباء کے صحت سے متعلق تشویش کے پیش نظر، میں نے سی بی ایس ای اور این آئی او ایس سے امتحانات اور تشخیصی کام کو 31مارچ، 2020 تک ملتوی کرنے کی ہدایت جاری کی ہے۔ میں طلباء سے بھیMoHFW- INDIA.@narendramodi@PMOIndia
@drharshvardhan@PIB-India @ DDNewslive کے ذریعہ جاری صحت سے متعلق ایڈوائزری پر عمل کرنے کی بھی درخواست کرتا ہوں۔
ََ__ Dr Ramesh Pokhriyal Nishank March 18, 2020
_______
فروغ انسانی وسائل کے مرکزی وزیر جناب رمیش پوکھریال نشانک نے تمام طلباء، اساتذہ، اور والدین سے پریشان نہ ہونے کی اپیل کی ہے۔ فروغ انسانی وسائل کی وزارت طلباء کے تحفظ اور سیکورٹی کو یقینی بنانے کے ساتھ ساتھ ان کے تعلیمی سال کو بر قرار رکھنے کے لئے ہر ممکن اقدامات کر رہی ہے۔
۔۔۔۔۔۔
U. 1332ٰ
(Visitor Counter : 133
پنچایتی راج کی وزارت
راشٹریہ گرام سوراج ابھیان
راشٹریہ گرام سوراج ابھیان  کی اسکیم جو 19-2018 سے 22-2021کی مدت کے دوران نافذ کی گئی تھی، فطرتاً مطالبہ پر مبنی تھی اور اس میں کثیر جہتی سرگرمیاں شامل تھیں۔ آر جی ایس اے کی مرکزی بااختیار کمیٹی کی منظوری کے مطابق ریاستوں کی سالانہ منصوبہ بندی کی تجاویز کی بنیاد پر فنڈز کی منظوری دی گئی۔ مختص فنڈس عام طور پر دو قسطوں میں جاری کئے جاتےتھے، پہلی قسط جاری کرنے کے وقت ریاست کے پاس دستیاب غیر خرچ شدہ بیلنس کو نکالنے یا گھٹانے کے بعد منظور شدہ رقم کا 50فی صد ہے۔ فنڈز کے اجراء کی مقدار بھی گزشتہ ریلیز کے غیر خرچ شدہ توازن، وزارت کے پاس فنڈز کی دستیابی، مماثل حصہ میں خسارہ، وزارت خزانہ سے موصول ہونے والی ہدایات کی تعمیل اور پیش کی گئی جسمانی مالیاتی پیش رفت کی رپورٹس وغیرہ پر منحصر تھی۔
آر جی ایس اے اسکیم کو اب 13 اپریل 2022 کو یکم اپریل 2022 سے 31 مارچ2026 تک نافذ کرنے کے لیے نئے سرے سے تشکیل دیا گیا ہے۔ ریاستیں/ مرکز کے زیر انتظام علاقے اب اپنا سالانہ عملی منصوبہ  نئے آر جی ایس اے کے تحت جمع کر رہے ہیں تاکہ فنڈس جاری کرنے کے لیے مرکزی بااختیار کمیٹی کے اجلاس کے ذریعے منصوبہ پر غور اور منظوری دی جائے۔
یہ جانکاری پنچایتی راج کے مرکزی وزیر مملکت جناب کپِل موریشور پاٹل نے آج لوک سبھا میں ایک تحریری جواب میں دی۔
وزارت آیوش
کووڈ-19 کے علاج کے لئے آیوش کے میڈیسن نظام پر تحقیق
آیوش کے وزیر مملکت جناب سربانند سونوال نے آج راجیہ سبھا میں ایک تحریری جواب میں بتایا کہ مختلف تحقیقی اداروں اور قومی تحقیقی اداروں کے تحت ملک میں 152 سینٹروں میں 126 مطالعات کا آغاز کیاگیا ہے تاکہ کووڈ-19 کی علامات کے ساتھ مریضوں کے علاج کے لئے مؤثر میڈیسن  کی نشاندہی کی جاسکے۔ اس میں 42 پروفیلیسٹک مطالعات اور 40 انٹرنیشنل مطالعات کے علاوہ 11 مشاہداتی مطالعات، 22 پری کلینکل تجرباتی مطالعات اور دو مونو گراف تیاری، ایک سیسٹمیٹک جائزہ، 8 سروے مطالعات شامل ہے۔
نظام کے اعتبار سے تحقیقی مطالعات میں آیوروید سے 66 ہومیوپیتھی سے 26 سدھا سے 13، یونانی سے 8، یوگا اور نیچروپیتھی سے 13 شامل ہیں۔ کل 90 مطالعات مکمل کئے گئے ہیں اور 10 مونو اسکرپٹس شائع کی گئی ہیں۔ آیوش کی وزارت نے ایک انٹرڈسپیلنری آیوش آر اینڈ ڈی ٹاسک فورس تشکیل دی ہے، جس میں انڈین کونسل آف میڈیکل ریسرچ  بائیوٹکنالوجی کا محکمہ ڈی بی ٹی وکونسل آف سائنٹیفک اینڈ انڈسٹریل ریسرچ ، آل انڈیا انسٹی ٹیوٹ آف میڈیکل سائنسیز  اور آیوش اداروں کے نمائندے شامل ہیں۔ انٹر ڈسپیلنری آیوش آر اینڈ ڈی ٹاسک فورس نے کووڈ-19 پازیٹو معاملوں میں پروفی لیکٹک مطالعات اور ایڈان انٹرونیشن کے لئے کلینکل ریسرچ پروٹوکولز تشکیل اور ڈیزائن کیے ہیں۔ یہ چار مختلف انٹرونیشن کے مطالعے کے لئے تشکیل دیے گئے ہیں، جن میں اشواگندھا، یشتی مدھو، گڈوچی، پیپالی اور ایک پولی ہربل فارمولیشن  شامل ہے۔
آیورویدک سائنسز میں تحقیق کے لئے سینٹرل کونسل کی طرف سے آیوش 64 ایک پولی ہربل فارمولیشن تیار کی گئی ہے۔ آیوش کی وزارت سائنسی اعتبار سے غیر علاماتی اور ہلکے معاملوں کے علاج میں سودمند پائی گئی ہے۔ آیوش 64 کی نیشنل کلینکل مینجمنٹ پروٹوکول میں بھی سفارش کی گئی ہے، جو کووڈ-19 کے علاج کے لئے آیوروید اور یوگا پر مبنی ہے۔ اسے مختلف ایکسپرٹ کمیٹیوں کے ساتھ اتفاق رائے نیشنل ٹاسک فورس کی جانب سے تیار کیاگیا ہے۔
اس کے علاوہ آیوش کی وزارت نے 21 اپریل 2020 سے 10 مئی 2020 تک ایس اے آر ایس- کووی-2 انفیکشن اور کووڈ-19 بیماری کے لئے موڈیفائیڈ اکسٹرا مورال ریسرچ اسکیم کے تحت تحقیقی تجاویز مانگی تھی۔ اس اسکیم کے تحت آیوروید میڈیسن سسٹم پر اس طرح کے 21 تحقیقی پروجیکٹس کو فنڈ فراہم کیاگیا ہے۔ ان میں سے 8 پرائیویٹ ادارے اور 13 سرکاری ادارے ہیں۔